**“Материалимпэкс” ХК-ийн 2018 оны хагас жилийн Үйл ажиллагааны тайлан**

**Агуулга**

* Компанийн түүхэн замнал
* Эрхэм зорилго, зорилт
* Төлөөлөн удирдах зөвлөлийн гишүүдийн товч танилцуулга
* Компанийн бүтэц
* Хийж гүйцэтгэсэн ажил, үйлчилгээ

**ТҮҮХЭН ЗАМНАЛ**

Монгол Улсад үйлдвэр, орон сууц, нийтийн аж ахуй, хөдөө аж ахуйн барилга байгууламж барьж байгуулах ажлыг цаашид эрчимтэй хөгжүүлэх талаар нам, засгаас тавьсан зорилтыг хэрэгжүүлэх, ЗХУ болон социалист бусад орноос зээл тусламжаар болон худалдааны шугамаар авч байсан, түүнчлэн дотоодын үйлдвэрүүдээс гаргаж байсан материал, тоног төхөөрөмж, сэлбэг хэрэгслийг хүлээн авах, хадгалах, хэрэглэгч байгууллагуудад нийлүүлэх ажлыг эрхлэн гүйцэтгэх байгууллагыг МАХН-ын Төв хорооны Улс төрийн товчооны 1957 оны 3-р сарын 28-ны 108-р тогтоолоор Гадаад худалдааны яамны харьяанд Техник туслалцааны бааз нэртэйгээр байгуулсан нь одоогийн “Материалимпэкс” ХК юм.

Техник туслалцааны бааз нь эхний үед ГХЯ-ны харьяа Бөөний худалдааны баазтай нэг дор ажиллаж байгаад удалгүй хангамжийн болон хэрэглэгч байгууллагуудын ажлын уялдааг сайжруулах үүднээс Сайд нарын Зөвлөл 1958 оны 8-р сарын 10-ны өдрийн 46-р тогтоолоор Улсын барилгын хорооны харьяанд шилжүүлжээ. Тус бааз байгуулагдахдаа 508,000 төгрөгийн үндсэн, 4.5 сая төгрөгийн эргэлтийн хөрөнгөтэй, цехэд–10, санхүүгийн–9, үндсэн ба туслах ажилчин–170 байв.

Материалимпэкс ХК нь өдгөө гадаад дотоод худалдаа, барилга угсралт, барилгын материалын үйлдвэрлэл, улс хоорондын тээвэр зуучлал, аялал жуулчлал, ажлын байрны түрээс, агуулахын аж ахуй гэсэн үндсэн чиглэлүүдээр үйл ажиллагаа явуулдаг Монгол Улсын шилдэг 100 аж ахуйн нэгжээр удаа дараа шалгарсан томоохон компаниудын нэг болон өргөжлөө.

**КОМПАНИЙН ЭРХЭМ ЗОРИЛГО, ЗОРИЛТ**

Манай компанийн эрхэм зорилго нь үйлчлүүлэгчдийн найдвартай түнш байж, өөрийн үйл ажиллагааг өргөжүүлэх замаар улс эх орон, нийслэл хотын нийгэм эдийн засгийн хөгжилд бодитой хувь нэмэр оруулан, улмаар ажиллагсдынхаа бодит орлогыг нэмэгдүүлж, ажлын байр шинээр бий болгох, компанийн хөрөнгө санхүүгийн тогтвортой байдлыг бий болгоход оршино.

Бидний зорилт - барилгын болон хүнсний салбарт гадаадын үйлдвэрлэгчдийг дотооддоо холбох түүчээ болох, Олон улсад хүлээн зөвшөөрөгдсөн, Сайн засаглалыг хэрэгжүүлэгч, үлгэр жишээ хувьцаат компани болох

**ТӨЛӨӨЛӨН УДИРДАХ ЗӨВЛӨЛИЙН ГИШҮҮДИЙН ТОВЧ ТАНИЛЦУУЛГА**

1. ТУЗ-ийн дарга – Гомбын Аюушмаа. 1942 онд төрсөн, эрэгтэй. Дээд боловсролтой, эрх зүйч мэргэжилтэй.

2. ТУЗ-ийн ердийн гишүүд:

2.1 Баярын Зориг. 1953 онд төрсөн, эрэгтэй. Дээд боловсролтой, барилгын инженер мэргэжилтэй. Монгол улсын Зөвлөх инженер

2.2 Дагвын Оюун. 1973 онд төрсөн, эмэгтэй. Дээд боловсролтой, нягтлан бодогч, санхүүч мэргэжилтэй.

2.3 Чулууны Чинзориг. 1973 онд төрсөн, эрэгтэй. Дээд боловсролтой, эдийн засагч мэргэжилтэй.

2.4 Төмөрбаатарын Мөнхжаргал. 1982 онд төрсөн, эрэгтэй. Дээд боловсролтой, нягтлан бодогч мэргэжилтэй.

2.5 Ням-Осорын Мягмарсүрэн. 1986 онд төрсөн, эмэгтэй. Дээд боловсролтой, нягтлан бодогч мэргэжилтэй. Монгол Улсын мэргэшсэн нягтлан бодогч, татварын итгэмжит нягтлан бодогч.

3. Хараат бус гишүүд:

3.1 Доржийн Эрдэнэцэцэг. 1973 онд төрсөн, эмэгтэй. Дээд боловсролтой, нягтлан бодогч мэргэжилтэй.

3.2 Даваанямын Үнэнзаяа. 1973 онд төрсөн, эмэгтэй. Дээд боловсролтой, нягтлан бодогч мэргэжилтэй.

3.3 Чойсүрэнгийн Энхтуул. 1979 онд төрсөн, эмэгтэй. Дээд боловсролтой, сэтгүүлч мэргэжилтэй.

*ХУВЬЦАА ЭЗЭМШИГЧДИЙН ХУРАЛ*

*Дотоод хяналтын алба-3*

*ТӨЛӨӨЛӨН УДИРДАХ ЗӨВЛӨЛ*

*ГҮЙЦЭТГЭХ ЗАХИРАЛ*

*Борлуулалтын алба-17*

*Хөдөлмөрийн аюулгүй байдал, эрүүл ахуйн хэлтэс-2*

*Ерөнхий инженер*

*Гадаад харилцаа, хамтын ажиллагаа эрхэлсэн захирал*

*Санхүү, эдийн засгийн асуудал эрхэлсэн захирал*

*Захиргаа, үйлчилгээний хэлтэс-19*

*Үйлдвэр, техникийн хэлтэс - 16*

*ГХХАХэлтэс-11*

*СЭЗХэлтэс-8*

*Орон сууцны ашиглалтын алба*

*Гадаад харилцааны хэлтэс-9*

*Бетон зуурмагийн үйлдвэр*

*Замын Үүд дэх төлөөлөгчийн газар*

*Гаалийн хяналтын талбай*

**Хийж гүйцэтгэсэн ажил, үйлчилгээ**

**Захиргаа, үйлчилгээний хэлтэс**.

Тус компани тайлант хугацаанд гүйцэтгэх захирлын шууд удирдлага дор 2 алба, 5 хэлтэс, 4 нэгжтэйгээр үйл ажиллагаа явууллаа.

Захиргаа, үйлчилгээний хэлтсийн чиг үүрэг нь компанийн өдөр тутмын үйл ажиллагааг тасралтгүй хангах зорилгын хүрээнд хэлтэс, нэгжийн үйл ажиллагааны тайлан, төлөвлөгөөг нэгтгэх, Төлөөлөн удирдах зөвлөлд тайлагнах, ажиллагсдаа мэргэшүүлэх, байгууллагын ил тод байдлыг ханган ажиллах, хууль, эрх зүйн туслалцаа үзүүлэх, төсөв хөрөнгийг төлөвлөн, захиран зарцуулах, түүнд хяналт тавих, ажиллагсдын ажил үүрэгт нь тохирсон бүтэц, зохион байгуулалт, орон тоо, цалин хөлсний зохицуулалт хийх, төрийн болон хувийн хэвшлийн гадна дотны байгууллагуудтай харьцах, удирдлагын баримт бичиг, гэрээ хэлцэлүүд, захирлын тушаал боловсруулж, тэдгээрийн хэрэгжилт, биелэлтэд хяналт тавих ажиллагааг гүйцэтгэхээс гадна компанийн дотоод үйлчилгээ, цэвэрлэгээ, харуул хамгаалалтын ажлыг хариуцах, архив, албан хэрэг хөтлөлтийг хууль, журмын дагуу явуулах зэрэг ажил үүргийг өдөр тутамдаа хэрэгжүүлдэг.

Материалимпэкс ХК-ийн Төлөөлөн удирдах зөвлөлийн 2017 оны 08 тоот тогтоолоор компанийн бүтэц, орон тоо, албан тушаалын нэрсийн жагсаалт, цалингийн сүлжээг шинэчлэн баталж, тайлант хугацаанд Захиргаа, үйлчилгээний хэлтсийн 19, борлуулалтын алба 4, орон сууцны ашиглалтын алба 12, санхүү эдийн засгийн хэлтэс 9, гадаад харилцаа, хамтын ажиллагааны хэлтэс 8, гаалийн хяналтын бүс 4, хөдөлмөрийн аюулгүй байдал, эрүүл ахуйн хэлтэс 1, үйлдвэр, техникийн хэлтэс 13, бетон зуурмагийн үйлдвэр 4, нийт 74 ажиллагсадтай үйл ажиллагаагаа явууллаа.

Компанийн Удирдах ажилтны “Шуурхай зөвлөгөөн”-ийг долоо хоног бүрийн Мягмар гаригт зохион байгуулж, цаг үеийн болон тулгамдаж буй асуудлын хүрээнд 2018 оны эхний хагас жилд нийт 15 удаа хуралджээ.

  Байгууллагын дотоод удирдлагын системийн “Хүний нөөцийн удирдлага, цаг бүртгэлийн удирдлага”-ын “ZKTeco Attendance Management” программыг албан хэрэгцээнд ашиглан, Хүний нөөцийн дэд программд компанийн нийт ажилтан, албан хаагчдыг бүртгэлжүүлж, албан тушаалд шинээр томилогдсон болон, ажлаас чөлөөлөгдсөн ажилтан, албан хаагчдын бүртгэл мэдээллийн өөрчлөлтийг тухай бүр хийж, баяжилтийн нэгдсэн бааз үүсгэн ажиллаж байна.

Тайлант хугацаанд 41 албан бичиг хүлээн авч холбогдох хэлтэс, нэгжид танилцуулан, 8 албан бичигт дурдсан хугацаанд нь хариуг хүргүүлсэн. Төрийн байгууллага, албан тушаалтан, харилцагч аж ахуйн нэгж, иргэдэд хандаж нийт 258 албан бичиг илгээжээ.

Худалдах худалдан авах, ажил гүйцэтгэх, үйлчилгээ үзүүлэх, түрээсийн, даатгалын зэрэг 10 гаруй төрлийн 58 гэрээг байгууллага, хувь хүнтэй хийсэн байна.

Албан тушаалын сул орон тоонд тухайн ажлын байранд тавигдах ерөнхий болон тусгай шаардлагыг зааж, олон нийтийн хэвлэл мэдээллийн хэрэгслээр нийтэд нээлттэй зар түгээж, ил тод, багаар сонгон шалгаруулан ажил , албан тушаалд томилж, сул орон тоог нөхөх ажлыг холбогдох хууль, журмын хүрээнд зохион байгуулсан. Тайлант хугацаанд захирлын 60 тушаал гарсан байна.

Тогтвор суурьшилтай, үр бүтээлтэй ажиллаж байгаа албан хаагчдаас компанийн хэрэгжүүлж буй төслийн орон сууцнаас худалдан авсан тохиолдолд үнийн хөнгөлөлт үзүүлэх, ипотекийн зээлд хамруулах ажлыг удирдлагын зүгээс дэмжин ажиллаж байна.

**Борлуулалтын алба**

Борлуулалтын албаны үндсэн чиг үүрэг нь бараа бүтээгдэхүүнийг худалдан борлуулах менежмент, маркетингийн оновчтой бодлогыг боловсруулж, хэрэгжүүлэх явдал юм.

Манай хэлтсийн хамт олон өдөр тутамдаа

* Худалдан авагчдад хорооллын иж бүрэн танилцуулга хийх
* Загварын байр үзүүлж мэдээллээр хангах
* Захиалгын гэрээ хийх
* Арилжааны банктай ипотекийн 8%-н зээлийн асуудлаар хамтарч ажиллах
* Худалдан авагчдад үл хөдлөх эд хөрөнгийн гэрчилгээг авахад шаардлагатай бичиг баримтыг бүрдүүлж өгөх
* Үл хөдлөх хөрөнгө зуучлалын компанитай хамтарч ажиллах
* Хөрөнгө оруулагч талын удирдлага болон ажилтнуудтай санал солилцож,тулгарч буй асуудлууд дээр хамтарч ажиллах
* Дулаан зогсоолын түрээсийн гэрээ хийж тооцоонд хяналт тавих зэрэг ажлуудыг хийж гүйцэтгэж байна.

Мөн жил бүрийн барилга, орон сууцны 2018 оны хаврын үзэсгэлэн худалдаанд оролцлоо. Энэхүү үзэсгэлэн худалдаанд **2000** ширхэг танилцуулга тараагдсан байна.

**ЦАХИМ ОРЧИНД борлуулалтын талаарх мэдээллийг** Интернет, вэбсайт, Facebook / barilga.mn, oronsuuts.mn, shinebair.mn, Happyhome.mn, MY TOWN-Materialimpex ХК/

1. градус Виртуал аялал / Zochin360.mn/Mytown, Happyhome.mn/

байнгын одоог хүртэл байршиж байгаа. Холбоос-http://happyhome.mn/index.php/site/property/2638-оор тус тус авч болно.

**Санхүү, эдийн засгийн хэлтэс**

Санхүү, эдийн засгийн хэлтэс нь тайлант хугацаанд татвар, нийгмийн даатгалын хуулиудаар хүлээсэн үүргээ биелүүлж

Сар бүр

* НӨАТ-ын тайланг
* Эрүүл мэнд нийгмийн даатгалын шимтгэлийн тайлан

Улирал бүр

* ААНОАТатварын тайлан
* ХХОАТатварын тайлан

Хагас жил болон Жилийн эцсээр

* Санхүү байдлын дэлгэнгүй тайлан /БАЛАНС /
* Тээврийн хэрэгслийн татварын тайлан
* Үл хөдлөх эд хөрөнгийн татварын тайлан
* Тус тус бэлтгэн хуулийн хугацаанд зохих байгууллагуудад тушаасан байна.
* Тайлант онд Монгол улсын төсөв болон орон нутгийн төсөвт :
* АЖ АХУЙН НЭГЖИЙН ОРЛОГЫН АЛБАН ТАТВАРТ : 36,810,000 ₮
* НЭМЭГДСЭН ӨРТГИЙН АЛБАН ТАТВАРТ : 1,208,638,000 ₮
* ХУВЬ ХҮНИЙ ОРЛОГЫН АЛБАН ТАТВАРТ : 34,000,000 ₮
* ҮЛ ХӨДЛӨХ ЭД ХӨРӨНГИЙН ТАТВАРТ : 5,600,000 ₮
* ИМПОРТЫН ГААЛИЙН ТАТВАРТ : 558,400,000 ₮
* ТЭЭВРИЙН ХЭРЭГСЛИЙН АЛБАН ТАТВАРТ : 716,490 ₮
* ХОГ ХАЯГДЛЫН ХУРААМЖ : 720,000 ₮
* ГАЗРЫН ТӨЛБӨРТ : 32,527,700 ₮

**НИЙТ: 1,877,412,190 төгрөг оруулсан байна.**

**Гадаад Харилцаа Хамтын Ажиллагааны Хэлтэс** нь 2018 оны эхний хагаст нийт 642 чингэлэг, 111 битүү вагонтой ачааны импортын тээвэр, 6 ширхэг түүвэр ачаа, 6 задгай ачааны тээвэр зохион байгуулсан байна.

Тайлант хугацаанд 2078 ш ачаатай ердийн чингэлэг, 1895 ш хоосон чингэлэг, 621 ш битүү вагоноос гадна 3 хөргүүртэй чингэлэг импортоор хүлээн авлаа.

2018 оны эхний хагас жил гадаадын харилцагч агентуудын найдвартай түргэн шуурхай хамтын ажиллагаа, хямд үнэ, чанартай үйлчилгээнд онцгой анхаарч ажилласан ба нийт 30 орчим гадаадын тээврийн агенттай хамтран ажиллаа. Үүнд:

БНХАУ-ын Jinli Sealand, Sino-Worlink International, Huidong, Jiayou Logistics, Трансбридж, World Jaguar, Cosco, Sinotrans, Туркийн Logimar Logistics, Японы Centrowide, Central Express Line, Techno Trans, Knot Global, SYNC, Солонгосын Chung Jo, General Logistics, Wonnam, Korail, BOGO International, Арабын ASV Shipping, KJK Shipping, Вьетнамын Eurasia Logistics, Литва улсын Logipolija, Германы RTSB гэх мэт.

Гаалийн бүртгэгдсэн мэргэжилтэн буюу 2 мэдүүлэгч өөрийн компанийн болон бусад тээвэр зуучлалын байгууллагуудын тээвэрлэн авчирч байгаа ААН болон хувь хүмүүсийн импортын бараа, тээврийн хэрэгслийг холбогдох бичиг баримтын хамт үнэн зөв бүрдүүлэн, гаалийн байгууллагад мэдүүлж, гаалийн бүрдүүлэлтийн ажлыг хийлээ. Түүнээс гадна Гаалийн байгууллагатай ажлын нягт уялдаа холбоотой ажиллаж, тавьсан шаардлагыг биелүүлэн, гаалийн хууль тогтоомжийг чанд мөрдөн ажиллаа.

Үйлдвэр техникийн хэлтэс Нэг цэгийн үйлчилгээний төв оффис, хуучин оффисын дотор болон талбайн камержуулалт, цэвэр бохир, дулаан, цахилгаан холболт, компанийн ачаа эргэлт, үйлдвэрлэлийн өргөх буулгах механизм, тоног төхөөрөмж, тээврийн хэрэгслийн засвар үйлчилгээ, тогтвортой хэвийн жигд ажиллагааг хангах, зорилгоо амжилттай хэрэгжүүлж, вандан кранууд болон машин механизмуудын үзлэг үйлчилгээг тогтмолжуулан, гарсан гэмтэл, илэрсэн доголдлыг тухай бүрт нь засварлан хэвийн ажиллуулж ирлээ.

Энэ онд урьд жилүүдтэй харьцуулахад техникүүдийн эвдрэл гэмтэл, засварын болон сэлбэгийн зардлыг эрс багасгаж компанийн үйл ажиллагаанд томоохон хувь нэмэр оруулсан гэж үзэж байна. Үүнд машин механизм тоног төхөөрөмж болон крануудын дунд ба урсгал засвар, краны болон вагон зам засвар арчилгааг хийлгүүлсэн, компанид байгаа сэлбэг , материалыг аль болох түлхүү ашигласан зэрэг өөрсдийн зүгээс хэмнэж болох бүхий л арга хэмжээг авч ажиллаа.

Хөдөлмөрийн Аюулгүй Байдал Эрүүл Ахуйн Хэлтэс 2018 оны эхний хагас жилд дараах ажлуудыг хийж гүйцэтгэлээ.

* “МКЛ Сургалтын төвтэй хамтран тусгай мэрэгжилийн үнэмлэхтэй ажиллагсадын дүрмийн мэдлэгийн давтан сургалт явуулсан.
* БГД–ийн Улаан загалмайн нийгэмлэгтэй хамтран Гамшиг осолд өртөгсдөд эмнэлэгийн анхны тусламж үзүүлэх нийт 15 хүнд 24 цагын сургалт зохион байгуулсан.
* БГД–ийн Онцгой байдлын хэлтэс Аврах гал унтраах 18-р ангитай хамтран Галын аюулаас хэрхэн сэргийлэх, дүрвэх, унтраах зэрэг видео болон үзүүлэх хичээл орсон.
* Иргэдийн Хэрэглээний Боловсролын төвтэй хамтран “Иргэн бүрт эрүүл мэнд” уриан дор “Ажлын байран дахь хоол зүйн зохистой хэрэглээ, эрүүл амьдралын зөв дадал зуршил” сэдэвт сургалт явуулсан.
* Мөн МКЛ Сургалтын төвтэй хамтарч “МатериалГласс”ХХК-ийн нийт ажиллагсадыг сургалтанд хамруулж Хийн даралтат сав, Компрессорын оператор, Шилчин, Шил боловсруулах суурь машины оператор зэрэг мэрэгжилүүдээр давтан сургалт явуулсан.
* Компаний удирдлага, үйлдвэр, алба, хэлтэсийн дарга нартай эргүүл үзлэг шалгалт хийж, үзлэг шалгалтын үеэр илрүүлсэн зөрчил дутагдлийг арилгасан.
* Компаний нийт талбайд их цэвэрлэгээ хийсэн.
* Үйлдвэрийн байр болон хэлтэсүүдэд байх Эмийн сангуудад нөхөн хангалт цаг тухай бүрд хийсэн.
* Ажиллагсадын нормын хувцас хэрэглэлийг Үндэсний үйлдвэрлэлээ дэмжиж “Дархан нэмэх”ХХК-тай гэрээ хийн 5 дахь жилдээ хийлгэж байна.
* Нийслэл болон дүүрэг, Онцгой байдал, Төмөр замын цагдаагын газар, ажил олгогч эздийн холбоо, ХАБ-н ажилчидийн зохион байгуулж байгаа бүх арга хэмжээнүүдэд идэвхи санаачлагатай оролцож байгаа болно.
* ХАБайдалын дүрэм журам зөрчиж байгаа зөрчилүүдийг илрүүлэн арилгаж, Голден парк 1,2 хотхоны СӨХ–д болон 301, 302, 303 –р байрны оршин суугчдад мөн Цоглог хотхоны СӨХ оршин суугчдад хашааны битүүмж алдагдсанаас болж гарч болзошгүй аваар ослоос анхааруулан сэрэмж -лүүлэх бичиг 4 удаа тарааж, төмөр замын гарц гарам хааж тавьсан оршин суугчид- ын авто машин- ууд дээр мөн анхааруулах бичиг нааж гарч болзошгүй аюул ослоос урьдчилан сэргийлж, арга хэмжээнүүдийг авсаар байна.
* Ажиллагсадад урьдчилсан болон ээлжит, ээлжит бус давтан зааварчилгыг цаг тухайд нь өгч компаний нийт ажиллагсад, талбай, үйлдвэр, дайвар үйлчлүүлэгч компани, үйлчлүүлэгч нарт хяналт тавин заавар, зөвлөгөө өгч ажиллаж байна.

**“МАТЕРИАЛИМПЭКС” ХК**